google/wiki40b huggingface dataset:
Vysokorýchlostná železnica

Vysokorýchlostná železnica je „druh verejnej železničnej dopravy s rýchlosťou minimálne 250 km/h“ - bolo pôvodné znenie normy UIC. Neskôr bola zrušená, čoho následkom je, že si každá krajina tento pojem vysvetľuje "po svojom" . Železničná trať pre vysokorýchlostnú železnicu sa nazýva vysokorýchlostná trať.
Svetový rekord v oblasti konvenčných koľajových vlakov je z 3. apríla 2007 a drží ho francúzsky TGV POS č. 4402, ktorý dosiahol rýchlosť 574,8 km/h. V oblasti magneticky nadľahčovaných vlakov je to japonský JR-Maglev MLX01, ktorý dosiahol 2. decembra 2003 rýchlosť  581 km/h.
S jej vývojom začalo Japonsko, ktoré vybudovalo (a naďalej buduje) hustú sieť vysokorýchlostných tratí, ale neskôr začal ich rozvoj aj v Európe, kde sa vlaky skupiny TGV (krátke obdobie i ICE) dostali do mierneho "vedenia" a držia svetové rýchlostné rekordy.
Astrid Lindgrenová

Život

Astrid Lindgrenová vyrastala v obci Vimmerby vo Švédsku. Mnoho jej kníh bolo inšpirovaných vlastným detstvom, ktoré strávila na farme svojho otca Samuela Augusta Ericssona († 1969). Astrid bola druhým dieťaťom, narodila sa rok po Gunnarovi (1906), po nej mali rodičia ešte dve dcéry Stinu (1911) a Ingegerd (*1916–†1997).
V roku 1923 začala pracovať v lokálnych novinách, ale do dvoch rokov otehotnela so ženatým kolegom a bola nútená pod tlakom okolia odísť z domova. V Kodani 4. decembra 1926 porodila syna Larsa, ktorého  pre nedostatok financií dala do pestúnskej rodiny. Potom odišla do Štokholmu, kde začala pracovať ako sekretárka. V apríli 1931 sa vydala za Stura Lindgrena (†1952), čo jej umožnilo zobrať si späť svojho syna. 21. mája 1935 sa jej narodila dcéra Karin. Od roku 1937 pracovala ako stenografka pre švédskeho profesora kriminalistiky Harry Södermana. Táto práca ju inšpirovala k románu o Kalle Blomkvistovi.
Najslávnejšia Lindgrenovej postava Pipi Dlhá Pančucha vznikla z príbehov, ktoré rozprávala svojej dcére pred spaním. Kniha sa rýchlo stala veľmi úspešnou a urobila z Lindgrenovej medzinárodne známu spisovateľku.
Astrid Lindgrenová aktívne podporovala detské práva a práva zvierat, ako aj práva menšín. Za túto činnosť dostala v roku 1993 cenu Right Livelihood Award.
V roku 2002 po jej smrti švédska vláda zaviedla cenu Astrid Lindgrenovej pre spisovateľov detskej literatúry.
Ronchaux

Poloha

Obec má rozlohu 5,24 km². Najvyšší bod je položený 593 m n. m. a najnižší bod 283 m n. m.

Obyvateľstvo

Počet obyvateľov obce je 90 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Andělova zmola

Ochrana

Predmetom ochrany sú vysychavé dúbravy veľmi blízke pôvodným porastom. Množstvo druhov nižších rastlín-machov, terestrických rias, lišajníkov. Chránené druhy sú zastúpené jagavkou konáristou, prvosienkou jarnou, kopytníkom európskym, bradáčikom vajcovitolistým, vtáčou prilbou bielou atď. Územie je významné z hľadiska ornitologického. Ako lesné spoločenstvo veľmi blízke pôvodnému je významným ekologickým biocentrom regionálneho významu.
Metuje

Metuje je rieka vo východných Čechách. Je to ľavostranný prítok Labe, meria 77,2 km, povodie má plochu 607,6 km² a v ústí dosahuje priemerný prietok 5,73 m³/s.
Pramení v geomorfologickom celku Broumovská vrchovina (podcelok Polická vrchovina) v nadmorskej výške 586 m n. m. východne od obce Hodkovice. Na hornom toku vytvára hlboko zarezané údolie a preteká cez Teplicko-adršpašské skály najprv na východ, následne vytvára veľký oblúk ohnutý na sever, niekoľkokrát sa esovito stáča a pokračuje viac-menej severojužným smerom až po Nové Město nad Metují, pričom sa tok viacnásobne stáča a meandruje. Za mestom už pokračuje západným smerom cez kultúrnu krajinu, koryto križujú viaceré zavlažovacie kanály. Do Labe sa vlieva pri meste Jaroměř (medzi mestom a časťou Josefov) v nadmorskej výške 248 m n. m.
K významnejším ľavostranným prítokom patrí Zdoňovský potok, Ledhujka, Židovka, Brlenka, Střela, Olešenka, Janovský potok, k pravostranným Dřevíč, Radechovka a Rozkoš.
Metuje preteká cez tieto mestá: Teplice nad Metují, Hronov, Velké Poříčí (městys), Náchod a Nové Město nad Metují.
Hyperénor (Téby)

Hyperénor alebo Hyperénór (starogr. Ὺπερήνωρ – Hyperénor/iný prepis: Hyperénór; lat. Hyperenor) je v gréckej mytológii jeden z bojovníkov zrodený zo sejby dračích zubov posvätného draka boha vojny Area kráľom Kadmom.
Keď hrdina Kadmos zo Sidónu zabil posvätného draka boha vojny Area, bohyňa Aténa mu poradila, aby vytrhal z dračej papule zuby a zasial ich na poli. Z tejto dračej sejby potom vyrástli bojovníci, ktorí sa pustili do vzájomného boja a zabíjali sa. Nakoniec zostalo nažive len päť najsilnejších bojovníkov Hyperénor, Echión, Chthonios, Oudaios a Pelóros, ktorí následne zložili zbrane a prisahali vernosť Kadmovi.
S pomocou Hyperénora a jeho spolubojovníkov postavil potom Kadmos mesto s pevnosťou Kadmeiou, obkolesené vysokými hradbami so siedmimi bránami, ktoré dostalo meno Téby a stal sa tam kráľom.
Kagan

Kagan (po staroturkicky kaɣan; v klasickej mongolčine ᠬᠠᠭᠠᠨ - qaγan; po rusky хаган - chagan; čínskym písmom 可汗 - pchin-jin kèhán - slov. prepis kche-chan; po kórejsky 가한 - kahan; po arabsky a po perzsky ‏خاقان - chákán) alebo veľký chán alebo kráľ kráľov je panovník (turkického) štátneho útvaru zvaného kaganát. Titul kagan je ekvivalentom cisára. Manželka kagana sa nazýva katun. Ďalší nižší predstavitelia z aristokracie sú kapkan, tarkan a jugur (kňaz). Ako kagani sa označovali, pod vplyvom susedných Chazarov, aj kyjevské kniežatá, a to až do polovice 11. storočia. Posledným kyjevským vládcom, ktorý tento titul používal, bol Jaroslav I. Múdry. V tomto období (11. – 12.storočie) termín kagan postupne mizne a jeho význam (cisár) je neskôr zlúčený s výrazom chán (kráľ).
Sinigrín

Sinigrín (systematický názov [(E)-1-[(2S,3R,4S,5S,6R)-3,4,5-trihydroxy-6-(hydroxymetyl)oxan-2-yl]sulfanylbut-3-enylidenamino]síran draselný) je glukozinolát nachádzajúci sa v častiach niektorých rastlín z čeľade kapustovité (Brassicaceae). Je nepriamo zodpovedný za charakteristicky pálivú chuť týchto plodín. Sám o sebe nemá nijak silnú arómu, avšak ak dôjde k narušeniu bunkovej štruktúry pletív kľúčových orgánov rastliny (horčičné semienka, podzemok wasabi...), reaguje s enzýmom myrozinázou a hydrolyzuje sa za vzniku alkylových silíc (izotiokyanáty).
Sumárny vzorec: C₁₀H₁₆KNO₉S₂
Tafahi

Poklad z Limy

K Tafahi sa viaže aj jedna z teórií o poklade z Limy, ktorý kapitán William Thompson, ktorý mal odviezť z Limy do Mexika ukradol. Poklad zakopal na Kokosových ostrovoch, no tam celé generácie hľadačov pokladov zatiaľ nič nenašli. Jedna z teórií (podľa švajčiarskeho spisovateľa Alexa Capusa), však tvrdí, že lokalitou bol Tafahi (vtedy Kokosový ostrov) a poklad tu našiel spisovateľ Robert Louis Stevenson, autor Ostrova pokladov. Stevenson, ktorý pricestoval na nedaľekú Samou koncom 19. storočia.
Mogiľovská gubernia

Mogiľovská gubernia (biel. Магілёўская губэрня, rus. Могилёвская губерния) bola jedna z gubernií Ruského impéria v rokoch 1772 - 1796 a 1802 - 1919. Predchodcom gubernie bolo Mogiľovské miestodržiteľstvo zriadené 22. marca 1777. V roku 1796 sa zlúčila s Bieloruskou guberniou, od ktorej sa opätovne oddelila v roku 1802. Hlavným mestom gubernie bol Mogiľov (dnešný Mahiľov).
Od januára 1919 sa gubernia stala súčasťou Bieloruskej sovietskej socialistickej republiky a o mesiac neskôr Ruskej sovietskej federatívnej socialistickej republiky. 11. júla 1919 bola Mogiľovská gubernia zrušená a jej 9 okresov bolo začlenených do novoutvorenej Homeľskej gubernie. Ďalšie dva okresy boli rozdelené medzi Smolenskú a Vitebskú guberniu.
Örebro (provincia)

Örebro je provincia v strednom Švédsku. Susedí s provinciami Västra Götaland, Värmland, Dalarna, Västmanland, Södermanland a Östergötland .
Provincia má rozlohu 8 519 km² a populáciu 273 822 obyvateľov.
Sadournin

Poloha

Obec má rozlohu 12,41 km². Najvyšší bod je položený 385 m n. m. a najnižší bod 220 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frasios

Frasios (starogr. Φράσιος – Frasios) je v gréckej mytológii syn pylského kráľa Nélea a jeho manželky Chlóridy.
Néleus mal trinásť detí, dcéru Péro a synov, Frasia, Taura, Asteria, Pylaóna, Déimacha, Alastora, Eurybia, Epilaa, Eurymena, Euagora, Periklymena a Nestora.
Pretože Néleos bol spojenec élidskeho kráľa Augeia a nechcel očistiť hrdinu Hérakla z vraždy Ifita, Hérakles Pylos napadol a Frasios, ako aj jeho bratia a otec v boji s Héraklom padli. Ich rod však nevyhynul, lebo Frasiov najmladší brat Nestor sa pre svoju mladosť boja nezúčastnil a v Pyle potom prevzal kráľovské žezlo. Po rokoch sa Nestor ako najstarší achájsky vodca preslávil v trójskej vojne.
Plouguerneau

Poloha

Obec má rozlohu 43,33 km². Najvyšší bod je položený 79 m n. m. a najnižší bod 0 m n. m.

Obyvateľstvo

Počet obyvateľov obce je 6 373 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Baume-de-Transit

Poloha

Obec má rozlohu 12,05 km². Najvyšší bod je položený 169 m n. m. a najnižší bod 97 m n. m.

Obyvateľstvo

Počet obyvateľov obce je 841 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slatina (Rumunsko)

Slatina je mesto v Rumunsku, ktoré je administratívnym strediskom župy Olt.
Slatina má 70 293 obyvateľov (údaj z roku 2012). Leží na rieke Olt. Prvá písomná zmienka o meste je z roku 1368. V meste je umiestnená jedna z najväčších tovární na výrobu hliníka v juhovýchodnej Európe.

Priemysel

Pri meste sa nachádza významný (pre Rumunsko) závod farebnej metalurgie.
Beauval (Somme)

Poloha

Obec má rozlohu 22,56 km². Najvyšší bod je položený 164 m n. m. a najnižší bod 67 m n. m.

Obyvateľstvo

Počet obyvateľov obce je 2 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miroslav Baran

Zo života

V r. 1970 – 1974 absolvoval štúdium na PF v Banskej Bystrici, odbor hudobná výchova. Pôsobil v Tisovci, v Revúcej a od roku 1984 na ZŠ v Banskej Bystrici ako učiteľ. Upravoval ľudové piesne pre súbory Dratvárik, Spievanky, Sedmokráska, Slnečnica, Ekonóm a pre verejné rozhlasové nahrávky. Ako muzikant precestoval takmer celú Európu. Je autorom rozhlasového cyklu relácií o Gemeri. Zomrel 2. aprila 2009.
Metropolitný chrám svätej Maríny (Plovdiv)

Charakteristika

Budova je postavená ako bazilika v štýle typickom pre obdobie bulharského národného obrodenia. Je trojkorábna s kupolou a oddelenou vežou zvonice. Na západnej stene budovy sa nachádza arkádová predsieň bohato vyzdobená stenomaľbami. Zvonica sa nachádza v severnej časti chrámového nádvoria, je šesťposchodová, drevená postavená z dubového dreva, vysoká 17 metrov a nachádza sa v nej 8 zvonov, čo z nej robí zvonicu s najväčším počtom zvonov v Plovdive. V areáli chrámu sa nachádzajú aj ďalšie budovy Plovdiskej eparchie.

Dejiny

Hovorí sa, že tento chrám pôvodne stával v dnešnej miestnej časti Maraša na mieste, kde dnes stojí mešita Imaret a Turci chrám zničili pri výstavbe mešity v roku 1441. Kresťanom potom povolili, postaviť si nový chrám a tak sa chrám svätej Maríny ocitol na svojom dnešnom mieste. Nevie sa však, či je táto legenda pravdivá a mnohí historici o nej pochybujú. Z dochovaného zápisu z roku 1906 vieme, že chrám bol rekonštruovaný v roku 1561. Prvýkrát je chrám spomenutý ako katedrála v roku 1578 nemeckým evanjelickým teológom a pastorom Stephanom Gerlachom, ktorý Plovdiv navštívil počas svojej cesty z Viedne do Istanbulu. Tento napísal, že sa v Plovdive nachádza 8 chrámov, pričom chrám svätej Maríny je hlavný a je sídlom metropolitu. V časoch metropolitu Neofita (1698 – 1711) budova chrámu vyhorela. Zbierka na stavbu nového chrámu začala v roku 1721 a tento bol dokončený a vysvätený v roku 1783, neskôr bol opäť poškodený. V dnešnej podobe chrám existuje od rokov 1851 – 1856, kedy bol znovu postavený bracigovskými majstrami a vysvätený metropolitom Chrisantom 21. mája roku 1856. Chrám bol pod správou Gréckej pravoslávnej cirkvi až do roku 1906, kedy sa dostal pod Bulharskú pravoslávnu cirkev. Posledná reštaurácia chrámu prebehla v roku 1953.
Moimay

Poloha

Obec má rozlohu 6,22 km². Najvyšší bod je položený 370 m n. m. a najnižší bod 257 m n. m.

Obyvateľstvo

Počet obyvateľov obce je 227 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kozák brezový

Opis

Klobúk má v priemere 5 - 15 cm, spočiatku je polkruhovitý, neskôr vankúšovo vyklenutý. Klobúk je hnedej farby. Povrch je suchý a matný za vlhka lepkavý, v mladosti je pevný, neskôr mäkne. Pri reze je vnútro bielej farby.
Hlúbik je asi 8 - 20 cm dlhý, hrubý asi 1 - 3 cm, valcovitý, smerom nahor zúžený, hnedo biely, pokrytý hnedými šupinkami.
Dužina hlúbika je biela, vypĺňa celý objem hlúbika, v mladosti je pevná a tuhá, neskôr vláknitá a mäkká.
Má príjemnú vôňu.

Výskyt

Rastie od júna do októbra v zmiešaných lesoch, v hájoch, výhradne pod brezami. Vyskytuje sa v miernom pásme severnej pologule. Kozák brezový žije v symbióze s koreňmi brezy.

Použitie

Kozák brezový je výborná jedlá huba. Môže sa použiť na spôsob praženice, alebo ako sušená huba napríklad do kapustníc.

Možnosť zámeny

Nedá sa zameniť za jedovaté huby. Medzi kozákmi je niekoľko podobných druhov, ktoré sa líšia viazanosťou na určitý druh dreviny.
Leopard škvrnitý amurský

Charakteristika

Samce leoparda amurského môžu dorasť od 1,2 – 1,5 metra. Samice sú menšie a dorastajú do dĺžky 107 do 136 cm, chvost 82 – 90 cm, výškou 64 – 78. Dospelý samec môže dosiahnuť hmotnosti 32,2 – 48 kilogramov a samica môže dosiahnuť 25 – 42,5 kilogramov. Tieto mačkovité šelmy majú dlhé nohy, ktoré im pomáhajú v zime pri chodení po vysokom snehu. Jeho srsť je svetlohnedej až oranžovej farby a má charakteristické tmavé škvrny, ktoré sú vidieť u všetkých leopardov. Srsť tohto leoparda sa počas ročných období mení, počas zimy bledne a v lete je veľmi svetlá, aby splynula s okolitým prostredím. V zimných mesiacoch rastie srsť rýchlejšie, pretože leopardovi dodáva teplo.

Rozšírenie

Leopard amurský obýva ruský Ďaleký východ, pričom väčšina žije na juhovýchode Ruska. Niektoré žili aj v severovýchodnej Číne a v Severnej Kórei (v týchto častiach je pravdepodobne vyhynutý). Obývajú zalesnené a horské oblasti, predovšetkým tajgy.

Potrava a lov

Sú skúsení lovci a lovia predovšetkým v noci. Pri love sa vyhýbajú tigrom, ktoré sú omnoho agresívnejšie. Títo leopardi sú dobrí horolezci a plavci, čo im pomáha pri chytaní a zabíjaní koristi. Hlavnú potravu tvoria: diviaky, zajace, jelene, hlodavce, srnce, kabary a jazvece.

Rozmnožovanie

Leopardy amurské sa rozmnožujú na jar a začiatkom letných mesiacov. Gravidita samice trvá tri a pol mesiaca. Mávajú jedno až šesť mláďat. Mláďa je po troch mesiacoch odstavené a učí sa loviť. Po dvoch rokoch sa môžu od rodičov osamostatniť.

Ohrozenie

Tento poddruh leoparda sa považuje za jednu z najvzácnejších veľkých mačiek na svete. Jeho populácia sa zmenšuje. Po sčítaní v roku 2007 žije v Prímorskom kraji len 14 – 20 dospelých jedincov a 5 – 6 mláďat. Je vážne ohrozený druh a dokonca mu hrozí aj vyhynutie. V Kórei a Číne sa považuje za vyhynutého.
Ohrozuje ho najmä pytliactvo ale aj odlesňovanie a inbríding.
Felluns

Poloha

Obec má rozlohu 6,61 km². Najvyšší bod je položený 567 m n. m. a najnižší bod 220 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Marenčák

Životopis

Od roku 1960 pracovník Krajského strediska štátnej pamiatkovej starostlivosti a ochrany prírody, neskôr na odd. ochrany prírody Krajského strediska Slov. ústavu pamiatkovej starostlivosti a ochrany prírody v Banskej Bystrici (1968-1972). Externý pracovník TU vo Zvolene. Venoval sa rozvoju cestovného ruchu. Dlhoročný člen správy TANAP-u, Horskej služby Západné Tatry-juh. Autor štúdií, článkov a úvah z oblasti architektúry a ochranárstva.
Orbeil

Poloha

Obec má rozlohu 9,65 km². Najvyšší bod je položený 630 m n. m. a najnižší bod 359 m n. m.

Obyvateľstvo

Počet obyvateľov obce je 796 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Fieu

Poloha

Obec má rozlohu 14,67 km². Najvyšší bod je položený 91 m n. m. a najnižší bod 24 m n. m.

Obyvateľstvo

Počet obyvateľov obce je 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Otčenáš

Klubový hokej

Otčenáš je odchovancom Trenčína. V roku 2005 bol draftovaný klubom Carolina Hurricanes v 4. kole ako 123. v poradí. V sezóne 2005/2006 pôsobil v klube zámorskej OHL – Plymouth Whalers, kde nastúpil v 50 zápasoch základnej časti (5 gólov, 6 asistencií). Po sezóne nasledoval návrat do Európy, kde obliekal ešte juniorské dresy Martina a Jihlavy. V sezónach 2009/2010, 2010/2011, 2011/2012 pôsobil v klube HKm Zvolen. Pred sezónou 2012/2013 podpísal ročnú zmluvu s extraligovým nováčikom – ŠHK 37 Piešťany.

Reprezentačný hokej

Reprezentoval Slovensko na Majstrovstvách sveta v ľadovom hokeji hráčov do 18 rokov v roku 2005.
Abbéville-la-Rivière

Poloha

Obec má rozlohu 15,02 km². Najvyšší bod je položený 147 m n. m. a najnižší bod 77 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boissy-Saint-Léger (obec)

Poloha

Obec má rozlohu 8,94 km². Najvyšší bod je položený 102 m n. m. a najnižší bod 37 m n. m.

Obyvateľstvo

Počet obyvateľov obce je 16 354 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lonesome Rider

Hudobné video

Pre skladbu bolo vytvorené hudobné video, v ktorom sa objavujú Michael Poulsen a Sarah Blackwoodová. Bolo natočené ako čiernobiely film a ukazuje Poulsena ako smrť ako aj Blackwood, ktorá na voze preváža rakvu. Jakob Printzlau alias PlasticKid viedol réžiu a napísal scenár pre video. Singel bol vydaný 28. októbra 2013 cez vydavateľstvo Vertigo Records. Dňa 19. apríla 2014 zverejnilo vydavateľstvo Spinefarm Records v Spojenom kráľovstve 10″ singel pri príležitosti konania Record Store Day. Bola tam skladba „Lonesome Rider“ na B-strane, zatiaľ čo na A-strane obsahoval skladbu „Doc Holliday“. Singel sa objavil na zlatom vinyle a na 500 obmedzených kópiách.

Hodnotenie a umiestnenie

Pre Katrin Riedlovú z nemeckého časopisu Metal Hammer sa stala skladba „Lonesome Rider“ najdôležitejšou z albumu. Laut Heiko Eschenbach z online časopisu Metal.de považuje „Lonesome Rider“ za nezaujímavý pokus country rockerov v nashvillskom štýle. Singel sa umiestnil na ôsmom mieste v rebríčku Danish Single Charts. V marci 2014 získal singel v Dánsku zlato.
Silvestrovské oslavy

Silvestrovské oslavy sú oslavy Nového roka, ktoré sa konajú v posledný deň roka Gregoriánskeho kalendára, 31. decembra na Silvestra.
V západných krajinách sa Silvester oslavuje v súvislosti s príchodom Nového roka. V mnohých kultúrach sú na týchto oslavách populárne ohňostroje a iné formy hlučnej audiovizuálnej zábavy.
Naši (seriál)

Predloha

Sitkom je nakrútený podľa kanadskej predlohy s názvom Les Parent (doslovný slovenský preklad „Rodičovci“). V Kanade sa bude vysielať jeho ôsma a zároveň aj posledná séria. Stanica Ici Radio-Canada Télé ho vysiela od septembra 2008. Keďže je sitkom nakrútený v kanadskej provincii Quebec, vysiela sa vo francúzštine.

Produkcia

TV JOJ nakrútila 20 častí počas júna a júla 2015. Režisérom slovenskej verzie seriálu je Peter Begányi, produkciu zastrešuje spoločnosť Piknik Pictures, ktorá pracovala aj na seriáli  Superhrdinovia RTVS. Tretia séria sa začala nakrúcať 1. júna 2017.
Medón (syn Kodra)

Medón (starogr. Μέδων – Medón, lat. Medon) je v gréckej mytológii syn aténskeho kráľa Kodra, bol prvý aténsky archón.
Za vlády jeho otca Kodra vpadli do Atiky Dóri a hrozilo, že si krajinu podmania. Keď sa Kodros dozvedel z delfskej veštiarne, že Atény sa zachránia len ak zahynie ich kráľ, dobrovoľne obetoval svoj život a Dóri skutočne od Atén odtiahli.
Medón sa po smrti Kodra stal jeho následníkom, ale už nie s titulom kráľ (basileus), ale už len ako archón (panovník), lebo kráľovský titul sa po hrdinskej smrti Kodra z úcty k nemu zrušil. Počas trinásteho roku vlády Kodra, jeho bratia založili na západnom pobreží Malej Ázie nové kolónie, Androklos založil mesto Efez a Neileós Milét.
Antický autor Hieronym uvádza, že Medón sa v Aténach ujal vlády okolo roku 1068 pred Kr. a vládol do roku 1048 pred Kr. Po dvadsaťročnej vláde sa jeho nástupcom stal syn Akastos.
Liqui Moly

História

Liqui Moly GmbH bola založená v roku 1957 v nemeckom meste Ulm na rieke Dunaj. Patent na výrobu sírnika molybdénu bol základom spoločnosti. Aditívum založené na skvapalnenom sírniku molybdénu (MoS2) bolo prvým produktom spoločnosti a dalo spoločnosti aj názov.

Produkty

Hlavným produktom Liqui Moly je motorový olej s MoS2, ale vyrába aj iné mazivá a aditíva s MoS2 samo pridávané v priebehu výmeny oleja. Sírnik molybdénu zvyšuje kvalitu mazania oleja a poskytuje mimoriadne prevádzkové vlastnosti pri nepriaznivých podmienkach. Môže byť pridaný do motorových olejov a nemotorových olejov ako prevodovkové oleje, prevodové oleje alebo oleje do diferenciálov.
Opitosť

Opitosť (zastarano opilosť; lat. ebrietas ethylica) je stav opitého človeka.
Vervezelle

Poloha

Obec má rozlohu 1,92 km². Najvyšší bod je položený 510 m n. m. a najnižší bod 374 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villegly

Poloha

Obec má rozlohu 9,83 km². Najvyšší bod je položený 283 m n. m. a najnižší bod 128 m n. m.

Obyvateľstvo

Počet obyvateľov obce je 1020 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andromeda (súhvezdie)

Pozoruhodné prvky

Najjasnejšia hviezda v tomto súhvezdí, α Andromedae, nazývaná tiež Alpheratz alebo Sirrah, vytvára spolu s α, β, a λ Pegasi skupinu hviezd, nazývanú „Veľký štvorec súhvezdia Pegas“ (angl. Great Square of Pegasus). Spomínaná hviezda sa kedysi považovala za súčasť súhvezdia Pegas, čo potvrdzuje aj jej názov, ktorý znamená „pupok koňa“.
β Andromedae je tiež nazývaná Mirach, opasok. Je vzdialená 88 svetelných rokov a dosahuje magnitúdu 2,1.
γ Andromedae alebo tiež Alamak sa nachádza na špičke južnej nohy veľkého „A“. Je to nádherná zložená hviezda s kontrastnými farbami. Alamak je radiant meteorického roja Andromedidy.
υ Andromedae má extrasolárny systém planét s tromi potvrdenými planétami, ktoré dosahujú 0,71 násobok, 2,11 násobok a 4,61 násobok hmotnosti Jupitera.

Pozoruhodné objekty na oblohe

Najvýznamnejším objektom v súhvezdí Androméda je M31, čo je označenie pre galaxiu Andromeda, najvzdialenejší objekt viditeľný voľným okom. Je to obrovská špirálovitá galaxia, podobná tej našej. Keď ju chcete nájsť, spravte myslenú čiaru medzi β a μ Andromedae a predĺžte ju približne o rovnakú dĺžku ďalej od μ.

História a mytológia

Keď sa vezmú do úvahy aj matnejšie hviezdy, viditeľné voľným okom, má súhvezdie tvar ženy s nápadným pásom (aký má aj súhvezdie Orión). Jedna ruka akoby držala niečo dlhé, čo postave dodáva vzhľad ženskej bojovníčky držiacej meč. To, spolu s ostatnými hviezdami v znamení Barana (súčasť súhvezdia Ryby a Plejád), môže byť pôvod mýtu o Páse Hippolyte, ktorý tvorí časť Dvanástich Heraklových úloh.
Prípadne, ak zahrnieme ešte matnejšie hviezdy viditeľné voľným okom, predmet, ktorý Androméda drží v ruke sa tiahne ďalej opačným smerom, čo vytvára obraz panny držanej reťazou, a Andromeda vyzerá, akoby chcela uniknúť. Spolu s ostatnými blízkymi súhvezdiami (Cefeus, Perzeus, Kasiopeja, Pegas) a tiež súhvezdím Veľryba, nachádzajúcim sa pod Andromedou, toto môže byť zdrojom mýtu o Kasiopejinej pýche, podľa ktorého sa obyčajne rozpozná.
V súhvezdí Andromeda sa nachádza aj asterizmus Gloriola, obrazec utvorený spojnicou hviezd ι – κ – λ – ψ.
Saint-Thierry

Poloha

Obec má rozlohu 7,59 km². Najvyšší bod je položený 145 m n. m. a najnižší bod 72 m n. m.

Obyvateľstvo

Počet obyvateľov obce je 626 (2011).
Nasledujúci graf zobrazuje vývoj počtu obyvateľov v obci.
Zdroje: INSEE